A magyar jogosítvány érvényes Magyarországon és az Európai Unióban is. Ha a tagállamokon kívül valamilyen másik országban szeretne érvényes jogosítványt, lehetősége van nemzetközi vezetői engedély igénylésére. Ehhez rendelkeznie kell érvényes magyar, vagy a Bécsi Közúti Közlekedési Egyezményben résztvevő ország által kiállított vezetői engedéllyel. Az Egyezményben több mint 70 ország vesz részt a világ különböző pontjairól.